钦定古今图书集成/明伦汇编/氏族典/第501卷 > 《苏州府志》 > 陆山才
## 钦定古今图书集成/明伦汇编/氏族典/第501卷 > 《苏州府志》 > 陆山才

按《陈书陆山才传》：“山才字孔章，吴郡吴人也。祖翁宝，
梁尚书水部郎。父”散骑常侍。山才少倜傥，好尚文
史。起家王国常侍，迁外兵参军。寻以父疾，东归侍养。
绍泰中，都督周文育以山才为长史，政事悉以委之。
文育南讨，克萧勃，擒欧阳𬱟，计画多出山才。文育为
熊昙所害，山才除贞威将军、新安太守，留镇富阳。迁
宣惠始兴王长史。高宗南征周迪，以山才为军司。迪
平，复职，迁云旗将军、西阳、武昌二郡太守。天康元年
卒，时年五十八。赠右卫将军，谥曰“简子。”